ai4bharat/Pralekha huggingface dataset:
ప్రధాన మంత్రి కార్యాలయం
భారత్ మండపంలో ప్రధాన మంత్రి ప్రిన్సిపల్ సెక్రటరీ అధ్యక్షతన జి 20 ప్రెసిడెన్సీపై సమన్వయ కమిటీ 7వ సమావేశం
సెప్టెంబర్ 9, 10 తేదీల్లో న్యూఢిల్లీలో జరగనున్న జీ-20 శిఖరాగ్ర సదస్సుకు అవసరమైన, లాజిస్టిక్ ఏర్పాట్ల పురోగతి పై సమీక్ష
సదస్సు కోసం రిజిస్టర్ చేసుకున్న 3200 మందికి పైగా అంతర్జాతీయ, దేశీయ మీడియా సిబ్బంది
భారత ప్రధాని ప్రిన్సిపల్ సెక్రటరీ డాక్టర్ పి.కె.మిశ్రా అధ్యక్షతన న్యూఢిల్లీ ప్రగతి మైదాన్ లోని భారత్ మండపంలో భారత జి 20 ప్రెసిడెన్సీపై సమన్వయ కమిటీ ఏడవ సమావేశం జరిగింది. ఈ సమావేశంలో సమ్మిట్ సన్నద్ధత గురించి, ప్రామాణిక, లాజిస్టిక్ అంశాలపై చర్చించారు. షెర్పా , ఫైనాన్స్ ట్రాక్ రెండింటిలోనూ పురోగతి, ఫలితాలను సమీక్షించారు.
ఈ మేరకు షెర్పా , ఆర్థిక వ్యవహారాల శాఖ కార్యదర్శి, సమాచార, ప్రసార శాఖ కార్యదర్శి ప్రజెంటేషన్లు ఇచ్చారు. హరిత అభివృద్ధి, సుస్థిర అభివృద్ధి లక్ష్యాలను  వేగవంతం చేయడం, బలమైన సుస్థిర సమతుల్య, సమ్మిళిత వృద్ధి, డిజిటల్ పబ్లిక్ ఇన్ ఫ్రాస్ట్రక్చర్, లింగ సమానత్వం, బహుళపక్ష సంస్థల సంస్కరణ వంటి భారత ప్రెసిడెన్సీ ప్రాధాన్యాలపై చర్చ జరిగింది.
దేశంలోని దాదాపు అన్ని రాష్ట్రాలు, కేంద్రపాలిత ప్రాంతాలను కవర్ చేస్తూ మంత్రుల స్థాయిలో 13 సమావేశాలు సహా మొత్తం 185 సమావేశాలు ముగిశాయని షెర్పా  తెలిపింది. 12 ఫలితాల పత్రాలతో పాటు ఏకాభిప్రాయంతో మరో 12 అంశాలను ఆమోదించినట్లు తెలిపింది.
క్రిప్టో అసెట్స్ ఎజెండా, ఫైనాన్షియల్ ఇంక్లూజన్, క్లైమేట్ ఫైనాన్స్ సమీకరణ, సుస్థిరాభివృద్ధి లక్ష్యాలకు ఫైనాన్స్ ఎనేబుల్ చేయడం సహా ఫైనాన్స్ ట్రాక్ లో గణనీయమైన పురోగతి సాధించినట్లు కార్యదర్శి  తెలిపారు.
మీడియా సెంటర్ ఏర్పాటు, మీడియా అక్రిడిటేషన్ వంటి మీడియా ఏర్పాట్లను ఐ అండ్ బీ కార్యదర్శి వివరించారు. ఇప్పటివరకు 1800 మంది విదేశీ మీడియా, 1200 మందికి పైగా దేశీయ మీడియా సహా 3200 మందికి పైగా మీడియా సిబ్బంది సమ్మిట్ కోసం రిజిస్టర్ చేసుకున్నారని, విదేశీ, స్వదేశీ మీడియాకు అనువుగా తగిన ఏర్పాట్లు చేస్తున్నామని తెలిపారు.
లాజిస్టిక్, సెక్యూరిటీ అంశాలకు సంబంధించి గతంలో తీసుకున్న నిర్ణయాల అమలుపై ప్రిన్సిపల్ సెక్రటరీ సమీక్షించారు. ఢిల్లీ ప్రభుత్వం, కమిషనర్  సహా భద్రతా అధికారులు సందర్శకులకు ఆతిథ్యం ఇవ్వడానికి తీసుకుంటున్న చర్యలు, ట్రాఫిక్ నిర్వహణ ప్రణాళికలు, విమానాశ్రయం, భద్రతా ఏర్పాట్లు , లీడర్స్ సమ్మిట్ సందర్భంగా ఢిల్లీ ఎన్ సి ఆర్ లో చేపడుతున్న సుందరీకరణ డ్రైవ్ గురించి వివరించారు. వచ్చే నెలలో జి-20 లీడర్స్ సమ్మిట్ ను నిర్వహించడంలో సాధించిన సానుకూల పురోగతిని ప్రస్తావిస్తూ ప్రిన్సిపల్ సెక్రటరీ, రిహార్సల్స్ ప్రారంభించడానికి వీలుగా రాబోయే కొద్ది రోజుల్లో అన్ని ఏర్పాట్లను పూర్తి చేయాలని సంబంధిత అధికారులను ఆదేశించారు.
సకాలంలో , తగిన ఏర్పాట్లను నిర్ధారించడంలో మొత్తం ప్రభుత్వ విధానం, చర్యల నిరంతర ప్రాముఖ్యతను శ్రీ మిశ్రా నొక్కి చెప్పారు. శిఖరాగ్ర సదస్సుకు మరో నెలరోజుల సమయం ఉన్నందున కచ్చితత్వంతో చివరి మైలు డెలివరీకి సమయం ఆసన్నమైందని ఆయన అభిప్రాయపడ్డారు. సవివరమైన ఎస్ఓపీలను రూపొందించాలని, సజావుగా అమలు చేసేందుకు అధికారులకు నిర్దిష్ట విధులు అప్పగించాలని ఆదేశించారు. ప్రధాన మంత్రి మార్గదర్శకత్వంలో, దేశం నలుమూలల నుండి యువ అధికారులు సదస్సులో పాల్గొనడానికి , సమ్మిట్ నిర్వహణ విధానం గురించి నేర్చుకోవడానికి అవకాశం కల్పిస్తున్నారు.
ఢిల్లీ లెఫ్టినెంట్ గవర్నర్, క్యాబినెట్ కార్యదర్శి, సంబంధిత మంత్రిత్వ శాఖలు/ విభాగాలకు చెందిన సీనియర్ అధికారులు కూడా ఈ సమావేశంలో పాల్గొన్నారు.
రక్షణ మంత్రిత్వ శాఖ
బంగాళాఖాతంలో రాయల్ ఆస్ట్రేలియన్ నావికాదళంతో ముగిసిన నావికాదళ భాగస్వామ్య విన్యాసాలు
ఓడల పై హెలికాప్టర్లతో రాయల్ ఆస్ట్రేలియన్ నేవీ  నౌకలు హెచ్ఎంఎఎస్ అడిలైడ్, హెచ్ఎంఎఎస్ అంజాక్, భారతీయ నౌకాదళ ఓడలు జలాశ్వ, కవరత్తిలతో 2 నుంచి 3 నవంబర్ 2022వరకు బంగాళాఖాతంలో నావికాదళ భాగస్వామ్య కసరత్తు/ విన్యాసాలు నిర్వహించాయి.
:ఐఎన్, ఆర్ ఎ ఎన్ల మధ్య ఉన్నతస్థాయి అంతర్ కార్యకలాపాలను సూచించే వ్యూహాత్మక విన్యాసాలు, హెలికాప్టర్ లాండింగ్లు, ఉభయచర కార్యకలాపాలతో ఈ విన్యాసాలు కూడి ఉన్నాయి.
ఆర్ ఎఎన్ నౌకలు, హెచ్ఎంఎఎస్ అడిలైడ్, హెచ్ఎంఎఎస్ అంజాక్ 30 అక్టోబర్ నుంచి 01 నవంబర్ 2022 వరకు విశాఖపట్నాన్ని సందర్శించాయి. ఇది ఆస్ట్రేలియా ప్రారంభించిన ఇండో-పసిఫిక్ ఎండీవర్ 2022 లో భాగం. తూర్పు నౌకాదళ కమాండ్ ఆస్ట్రేలియా రక్షణ దళాలకు ఆతిథ్యమిచ్చింది. వివిధ సంయుక్త కార్యకలాపాలలో భారతీయ నావికాదళ తూర్పు నైకాదళంతో పాటుగా, భారతీయ సైనిక, భారతీయ వైమానికదళ సిబ్బంది కూడా పాలుపంచుకున్నారు.
హార్బర్  దశలో విస్త్రతమైన వృత్తిపరమైన సంభాషణలుసహా అనుభవాలు పంచుకోవడం, ఉమ్మడి ప్రణాళిక కార్యకలాపాలు, స్నేహపూర్వక క్రీడలమార్పిడి వంటివి ఉన్నాయి. భారత్-ఆస్ట్రేలియా మధ్య పెరుగుతున్న సైనిక పరస్పర చర్యలలో ఈ విన్యాసాలను విజయవంతంగా పూర్తి చేయడం ఒక మైలురాయి.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
భారతదేశంలో విస్తరిస్తున్న సౌర రంగానికి మరింత చేయూత - హైదరాబాద్ లో కొత్త సౌర ఉష్ణ భాగాల పరీక్షా సౌకర్యం
సోలార్ రిసీవర్ ట్యూబులు, హీట్ ట్రాన్స్ఫర్ ఫ్లూయిడ్స్, కాన్సన్ట్రేటింగ్ మిర్రర్లు వంటి సోలార్ థర్మల్ భాగాల సామర్థ్యం మరియు పనితీరును పరీక్షించడం కోసం, హైదరాబాద్లో కొత్తగా ఏర్పాటు చేసిన కాన్సంట్రేటెడ్ సోలార్ థర్మల్  ఆధారిత టెస్ట్ రిగ్ సౌకర్యం, భారతదేశంలో విస్తరిస్తున్న సౌర పరిశ్రమకు సహాయపడనుంది.
శాస్త్ర, సాంకేతిక విభాగం  కి చెందిన స్వయం ప్రతిపత్తి సంస్థ, ఇంటర్నేషనల్ అడ్వాన్స్డ్ రీసెర్చ్ సెంటర్ ఫర్ పౌడర్ మెటలర్జీ అండ్ న్యూ మెటీరియల్స్  ఏర్పాటు చేసిన ఈ సౌకర్యం, సి.ఎస్.టి. వ్యవస్థ కు చెందిన సోలార్ రిసీవర్ ట్యూబులు, హీట్ ట్రాన్స్ఫర్ ఫ్లూయిడ్స్, కాన్సన్ట్రేటింగ్ మిర్రర్లు, ఏ.ఆర్. పూత గల గాజు గొట్టాలు వంటి సౌర ఉష్ణ భాగాలను, క్షేత్ర స్థాయిలో ధృవీకరిస్తుంది.
ఆపరేటింగ్ పారామితులతో  ఆపరేటింగ్ ఉష్ణోగ్రత, పీడనాలు మొదలైనవి) మరియు విభిన్న డి.ఎం.ఐ.  పరిస్థితులతో కూడిన విభిన్నమైన ప్రామాణిక భాగాల పనితీరును  సమాంతరంగా పోల్చడం ద్వారా ఇది దేశీయ భాగాలను ధృవీకరిస్తుంది.
తక్కువ మరియు మధ్య-ఉష్ణోగ్రత అనువర్తనాల కోసం సౌర ఉష్ణ సాంకేతిక పరిజ్ఞానాల అభివృద్ధికి స్వదేశీ సౌర ఉష్ణ భాగాల తయారీ సౌకర్యాలు మరియు తక్కువ ఖర్చుతో కూడిన ఇంజనీరింగ్ నమూనాలపై ఎక్కువ శ్రద్ధ అవసరం. ఎందుకంటే, చాలా వరకు సోలార్ థర్మల్ కంపెనీలు, సోలార్ థర్మల్ విడిభాగాలను, ముఖ్యంగా చైనా మరియు యూరప్ నుండి దిగుమతి చేసుకుంటున్నాయి.
ఈ విషయంలో, తక్కువ ఖర్చుతో కూడుకున్న సోలార్ రిసీవర్ ట్యూబులు, యాంటీ రిఫ్లెక్టివ్  కోటెడ్ గ్లాస్ కవర్లు, నానో-స్ట్రక్చర్డ్ మెటీరియల్-బేస్డ్ థర్మిక్ ఫ్లూయిడ్ లు మరియు మన్నికైన రిఫ్లెక్టివ్ మిర్రర్ల పనితీరును మెరుగుపరచడానికి, భారతదేశంలో సౌర ఉష్ణ వ్యవస్థల ఖర్చును తగ్గించడానికి, ఏ.ఆర్.సి.ఐ. కృషి చేస్తోంది.
అభివృద్ధితో పాటు, సౌర ఉష్ణ సాంకేతిక పరిజ్ఞానం విస్తరణకు వాస్తవ-క్షేత్ర పరిస్థితుల్లో విడిభాగాల పరీక్ష మరియు ధృవీకరణ చాలా కీలకం. ఈ అవసరాన్ని తీర్చడానికి, భారత ప్రభుత్వ డి.ఎస్.టి. కి చెందిన సాంకేతిక పరిశోధనా కేంద్రం  ప్రాజెక్ట్, మద్దతు తో సాంద్రీకృత సౌర ఉష్ణ-ఆధారిత సింగిల్-యాక్సిస్ పారాబొలిక్ ట్రఫ్ టెస్ట్ రిగ్ సదుపాయాన్ని, ఏ.ఆర్.సి.ఐ. ఏర్పాటు చేసింది.
పారాబొలిక్-ట్రఫ్ టెస్ట్ రిగ్ సదుపాయంలో ప్రామాణిక మరియు స్వదేశీ సోలార్ రిసీవర్ ట్యూబులను ఒకే సమయంలో పరీక్ష చేసే అవకాశాలు ఉన్నాయి. ఇది థర్మిక్ ఫ్లూయిడ్-ఆధారిత క్లోజ్డ్-లూప్ వ్యవస్థను కలిగి ఉంది. ఇది 50 నుంచి 350 డిగ్రీల సెంటిగ్రేడ్ ఉష్ణోగ్రత పరిధి లో పనిచేయగలదు. ఇది సౌర వికిరణ స్థితికి చెందిన వాస్తవ కొలతతో వాస్తవ-క్షేత్ర పరిస్థితులలో ఉష్ణ లాభ అధ్యయనాలను నిర్వహించగలదు. వేర్వేరు ఆపరేటింగ్ ఉష్ణోగ్రతలలో సౌర రిసీవర్ల యొక్క వాస్తవ ఉష్ణ నష్టాన్ని కొలవడానికి ఎలక్ట్రికల్ హీటర్ మద్దతును కలిగి ఉంటుంది.
ఏ.ఆర్.సి.ఐ. కి చెందిన టెస్ట్ రిగ్ సౌకర్యం, వాస్తవ క్షేత్ర స్థాయి పరిస్థితులలో దేశీయంగా అభివృద్ధి చెందిన సౌర ఉష్ణ భాగాల పనితీరును అందిస్తుంది, తద్వారా పరిశ్రమల నుండి ఎక్కువ ప్రయోజనాన్ని ఆకర్షిస్తుంది. ఇటీవల, బెంగళూరు లోని హెచ్.పి.సి.ఎల్. కి చెందిన పరిశోధన, అభివృద్ధి విభాగం, ప్రపంచ-ప్రముఖ వాణిజ్య ఉత్పత్తి పోలికతో దేశీయంగా అభివృద్ధి చెందిన ఉష్ణ బదిలీ ద్రవాలను ధృవీకరించడం కోసం ఏ.ఆర్.సి.ఐ. కి ఒక ప్రాజెక్టును మంజూరు చేసింది.
మరింత సమాచారం కోసం సంప్రదించండి:
డాక్టర్ ఎస్.శక్తివేల్, హెడ్, సెంటర్ ఫర్ సోలార్ ఎనర్జీ మెటీరియల్స్, ఏ.ఆర్.సి.ఐ.
వెబ్-సైట్ : ssakthivel@arci.res.in.
(Visitor Counter : 162
రైల్వే మంత్రిత్వ శాఖ
తిరిగి వెళ్ళే వలసదారులకు భారతీయ రైల్వే ద్వారా సౌకర్యాలు
లాక్-డౌన్ కారణంగా చిక్కుకుపోయిన కార్మికులు, ఇతర వ్యక్తులు, వారి, వారి సొంత రాష్ట్రాలకు చేరుకోవడానికి ఉపయోగపడేవిధంగా, భారతీయ రైల్వేలు, 2020 మే, 1వ తేదీ నుండి 2020 ఆగస్టు, 31వ తేదీ వరకు, 4621 శ్రామిక్ ప్రత్యేక రైళ్ళను నడిపింది. ఈ శ్రామిక్ ప్రత్యేక రైళ్ళను రాష్ట్ర ప్రభుత్వాలు అభ్యర్ధించాయి. సాధారణ పరిస్థితులలో, అటువంటి ప్రత్యేక రైళ్ళను, రాష్ట్ర ప్రభుత్వం / ఏదైనా ఏజెన్సీ లేదా ఒక వ్యక్తి కానీ, రాను, పోను పూర్తి ఛార్జి పై ముందుగా బుక్ చేసుకుంటారు. ఈ ఛార్జి లో, రెండు వైపులా సాధారణ ఛార్జీతో పాటు, సర్వీస్ ఛార్జ్, ఖాళీ వాగన్ల ఛార్జి, డిటెన్షన్ ఛార్జ్ మొదలైనవి ఉంటాయి.
అయితే, భారతీయ రైల్వే, ఒక వైపు మాత్రమే సాధారణ ఛార్జీలపై ఈ శ్రామిక్ ప్రత్యేక రైళ్ళను బుక్ చేయడానికి అనుమతించింది. దీనికి అదనంగా ప్రయాణీకుల నుండి నేరుగా ఎటువంటి ఛార్జీలను వసూలు చేయలేదు. రాష్ట్ర ప్రభుత్వాలు లేదా వారి అధీకృత ప్రతినిధుల నుండి, రైల్వే శాఖ, ఈ శ్రామిక్ ప్రత్యేక రైళ్ళ ఛార్జీలను వసూలు చేసింది. ఇంకా, ప్రయాణీకులకు భద్రత కల్పించడంతో పాటు, కోవిడ్-19 మహమ్మారి వ్యాప్తిని అరికట్టడానికి వీలుగా, ఈ శ్రామిక్ రైళ్ళలో మెరుగైన పారిశుధ్యం, ప్రత్యేక భద్రత, వైద్య ఏర్పాట్లు, రైలు బోగీల శానిటైజేషన్, ఉచిత భోజనం, నీరు మొదలైన ప్రత్యేక ఏర్పాట్లను రైల్వేలు చేశాయి. రాష్ట్ర ప్రభుత్వం మరియు భారత రైల్వేలు ఆహారాన్నీ, త్రాగు నీటినీ ఉచితంగా అందించాయి. మొత్తం మీద, ఈ సమయంలో, ఆయా రాష్ట్ర ప్రభుత్వాలు అందజేసిన సేవలకు అదనంగా, రైల్వేలు కూడా 1.96 కోట్ల భోజనాలతో పాటు, 2.19 కోట్లకు పైగా త్రాగు నీటి సీసాలను, అందించాయి.
ఈ రోజు రాజ్యసభలో అడిగిన ఒక ప్రశ్నకు, రైల్వే, వాణిజ్య, పరిశ్రమలు, వినియోగదారుల వ్యవహారాల, ఆహారం, ప్రజా పంపిణీ శాఖల మంత్రి శ్రీ పియూష్ గోయల్, లిఖితపూర్వకంగా అందజేసిన సమాధానంలో, ఈ సమాచారాన్ని తెలియజేశారు.
రహదారి రవాణా, హైవేల మంత్రిత్వ శాఖ
రూ.2,900 కోట్ల విలువైన 3 ఎన్హెచ్ ప్రాజెక్టులకు తిరుపతిలో శంకుస్థాపన చేసిన శ్రీ నితిన్ గడ్కరీ
కేంద్ర రహదారి రవాణా & జాతీయ రహదారుల శాఖ మంత్రి శ్రీ నితిన్ గడ్కరీ, 3 జాతీయ రహదారి ప్రాజెక్టులకు తిరుపతిలో ఇవాళ శంకుస్థాపన చేశారు.
ఈ ప్రాజెక్టుల మొత్తం పొడవు 87 కిలోమీటర్లు, వ్యయం రూ.2,900 కోట్లు.
ఎన్హెచ్-71లోని నాయుడుపేట-తూర్పు కణుపూర్ సెక్షన్లో, ₹1,399 కోట్ల పెట్టుబడి వ్యయంతో చేపట్టే 35 కి.మీ. పొడవైన రహదారి ప్రాజెక్టుకు మొదట శంకుస్థాపన చేశారు. ఎన్హెచ్ 516డబ్ల్యూలోని చిల్లకూరు క్రాస్-కృష్ణపట్నం పోర్టు సౌత్ గేట్ సెక్షన్లో, ₹909 కోట్ల వ్యయంతో నిర్మించే 36 కి.మీ. ప్రాజెక్టు రెండోది. ఎన్హెచ్-516డబ్ల్యూ, ఎన్హెచ్-67లోకి వచ్చే తమ్మినపట్నం-నారికెళ్లపల్లె సెక్షన్లో, ₹610 కోట్ల వ్యయంతో ఏపూరు నుంచి కృష్ణపట్నం ఓడరేవు వరకు 16 కి.మీ. పొడవైన నౌకాశ్రయ రహదారి నిర్మాణం మూడో ప్రాజెక్టు.
కృష్ణపట్నం నౌకాశ్రయానికి ఎలాంటి అవాంతరాలు లేని, సురక్షితమైన రవాణా సదుపాయం ఈ ప్రాజెక్టుల లక్ష్యంగా శ్రీ గడ్కరీ చెప్పారు. జాతీయ బృహత్తర పథకం ప్రాంతాలు, పారిశ్రామిక ప్రాంతాలు, నెల్లూరులోని సెజ్లకు వేగంగా చేరడానికి ఈ ప్రాజెక్టుల వల్ల అవకాశం లభిస్తుందని చెప్పారు. తిరుపతి, శ్రీకాళహస్తి పుణ్యక్షేతాలకు ప్రయాణించే భక్తుల భద్రత, సౌకర్యం పెరుగుతుందన్నారు. గౌరవనీయ ప్రధానమంత్రి శ్రీ నరేంద్ర మోదీ నాయకత్వంలో, దేశవ్యాప్తంగా వేగవంతమైన, అవాంతరాలు లేని, ఇంధన సమర్థవంతమైన రవాణా సౌకర్యాలు కల్పించడానికి ప్రభుత్వం కట్టుబడి ఉందని స్పష్టం చేశారు.
ఈ ప్రాజెక్టులు శ్రీహరికోటలోని నేలపట్టు పక్షుల అభయారణ్యం, షార్ వంటి పర్యాటక ప్రాంతాలను అనుసంధానిస్తూ పర్యాటకాన్ని బలోపేతం చేస్తాయని శ్రీ గడ్కరీ చెప్పారు. తద్వారా, ఉపాధి అవకాశాలను కూడా భారీగా పెరుగుతాయని కేంద్ర మంత్రి ఆశాభావం వ్యక్తం చేశారు.
పెట్రోలియం- సహజ వాయువుల మంత్రిత్వ శాఖ
పెట్రోల్ మరియు సీఎన్జీల హోమ్ డెలివరీ
ప్రభుత్వ రంగ చమురు మార్కెటింగ్ కంపెనీలైన  ఇండియన్ ఆయిల్ కార్పొరేషన్ లిమిటెడ్ , హిందూస్థాన్ పెట్రోలియం కార్పొరేషన్ లిమిటెడ్, భారత్ పెట్రోలియం కార్పొరేషన్ లిమిటెడ్  తమ వినియోగదారులకు పెట్రోల్, సీఎన్జీలను
ఇంటి వద్ద సరఫరా  చేయడంలేదని తెలిపాయి. తము ఇంటివద్దే డీజిల్ సరఫరానూ కూడా అందించడం లేదని ఓఎంసీలు తెలిపాయి. ద్విచక్ర, త్రిచక్ర, నాలుగు చక్రాలతో కూడిన వ్యక్తిగత వాహనాలు.. కార్లు, ట్రక్కులు, టెంపోలు తదితరమైన వాణిజ్య వాహనాలు.. ట్యాక్సీలు, కార్లు, బస్సులు, పాఠశాల బస్సులు, ట్యాంకర్లు వంటి ప్రయాణపు వాహనాలకు కావాల్సిన ఇంధనాన్ని కూడా వినియోగదారుల ఇంటి వద్దకు తీసుకెళ్ళి పంపిణీ చేసేందుకు అనుమతి లేదు. నిర్దిష్ట వినియోగదారుల ప్రాంగాణాల వద్ద, ప్రత్యేక పారిశ్రామిక మండలాల్లో, గనులలో వినియోగించే పరికరాలకు, నిర్మాణ ప్రదేశాలు, వ్యవసాయ యంత్రాలు, డీజిల్ జనరేటర్లు, ఇతర వాహనాలు, స్థిరమైన పరికరాలు, యంత్రాలు, భారీవాహనాలతో పాటు ఇంధనాన్ని నింపుకోవడానికి ఇంధన స్టేషన్లకు రాలేని ఏర్పాట్లకు ఇంధనాన్ని వినియోగదారుల వద్దకు తీసుకువెళ్లి సరఫరా చేయబడుతుంది. ఎంపిక చేసిన హెచ్ఎస్డీ యొక్క డోర్ టు డోర్ డెలివరీని పెసో లైసెన్స్ పొందిన మొబైల్ డిస్పెన్సర్లు గుర్తించిన వినియోగదారులకు స్టార్ట్-అప్లు డీలర్ యాజమాన్యంలోని మొబైల్ డిస్పెన్సర్ల ద్వారా నిర్వహిస్తారు. డోర్ టు డోర్ డెలివరీ చొరవ కింద 78 టీకేఎల్ హెచ్ఎస్డీని 2019 జూలై 01 నుండి 2020 ఆగస్టు 31 వరకు ఓఎంసీలు లు పంపిణీ చేశాయి. ప్రస్తుతం, పెట్రోల్, సీఎన్జీలను ఇంటికి డెలివరీ చేసే ప్రతిపాదన లేదని ఓఎంసీలు తెలియజేశారు. కేంద్ర పెట్రోలియం, సహజవాయువు మంత్రి శ్రీ ధర్మేంద్ర ప్రధాన్ ఈ రోజు రాజ్యసభకు ఇచ్చిన లిఖితపూర్వక సమాధానంలో ఈ సమాచారాన్ని తెలిపారు.
ప్రధాన మంత్రి కార్యాలయం
‘‘భారతదేశం మరియు యుఎస్ఎ: భవిష్యత్తు కోసం నైపుణ్యాల ను వృద్ధి చెందింపచేయడం ’’ కార్యక్రమం లో యుఎస్ఎ ప్రథమ మహిళ తో పాటుపాలుపంచుకొన్న ప్రధాన మంత్రి
‘‘భారతదేశం మరియు యుఎస్ఎ: భవిష్యత్తు ను దృష్టి లో పెట్టుకొని నైపుణ్యాల ను వృద్ధి చెందింపచేయడం ’’ అనే అంశం పై వాశింగ్ టన్ డిసి లోని నేశనల్ సైన్స్ సెంటర్ లో ఏర్పాటైన కార్యక్రమం లో ప్రధాన మంత్రి శ్రీ నరేంద్ర మోదీ మరియు యుఎస్ఎ ప్రథమ మహిళ డాక్టర్ జిల్ బైడెన్ గారు లు పాల్గొన్నారు.
సమాజం లో అందరికీ నాణ్యత తో కూడిన విద్య ను అందుబాటు లోకి తీసుకు రావడం కోసం ఉన్నత విద్య సంస్థల లో సిబ్బంది కి అవసరపడ్డ శిక్షణ ను ఇచ్చే అంశం పై ప్రత్యేక శ్రద్ధ ను తీసుకోవడాని కి ఈ కార్యక్రమాన్ని ఉద్దేశించడమైంది.
విద్య బోధన ను, నైపుణ్యాల సాధన ను మరియు నూతన ఆవిష్కరణ లను ప్రోత్సహించడం కోసం భారతదేశం తీసుకొన్న అనేక చర్యల ను గురించి ప్రధాన మంత్రి ప్రముఖం గా పేర్కొన్నారు. భారతదేశం మరియు యుఎస్ ల మధ్య కొనసాగుతున్న ద్వైపాక్షిక విద్య సంబంధి ఆదాన ప్రదానాల తో పాటు సహకార ప్రధానమైనటువంటి విద్య మరియు పరిశోధన కార్యక్రమాల ను ఆయన ప్రశంసించారు. విద్య బోధన మరియు పరిశోధన ల రంగం లో భారతదేశం-యుఎస్ఎ సహకారాన్ని పటిష్టపరచడం కోసం అయిదు సూత్రాల ప్రతిపాదన ను ప్రధాన మంత్రి ఈ సందర్భం లో సమర్పించారు. ఆ ఐదు సూత్రాలు ఏవేవంటే -
• ప్రభుత్వం, పరిశ్రమ మరియు విద్య జగతి ని ఒక చోటు కు తీసుకు వచ్చేటటువంటి ఒక ఏకీకృత దృష్టికోణం
- గురువు లు మరియు విద్యార్థుల ఆదాన ప్రదానాన్ని ప్రోత్సహించడం
రెండు దేశాల మధ్య వేరు వేరు విషయాల పై హ్యాకథన్ లను ఏర్పాటు చేయడం
- వృత్తిపరమైనటువంటి నైపుణ్య యోగ్యతల కు పరస్పరం గుర్తింపు ను మంజూరు చేయడం
- విద్య మరియు పరిశోధన ల కై ప్రజల యాత్రల ను ప్రోత్సహించడం అన్నమాట.
ఈ కార్యక్రమం లో నార్దర్న్ వర్జీనియా కమ్యూనిటీ కాలేజి ప్రెసిడెంటు, అసోసియేశన్ ఆఫ్ అమెరికన్ యూనివర్సిటీజ్ ప్రెసిడెంటు, మైక్రోన్ టెక్నాలజీ యొక్క ప్రెసిడెంటు మరియు సిఇఒ లతో పాటు విద్యార్థులు పాలుపంచుకొన్నారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
నిత్యావసర వస్తువుల ధరల అంచనా, విశ్లేషణలో భారత్ ముందడుగు 22 రకాల నిత్యావసర వస్తువుల ధరల పర్యవేక్షణకు యాప్ ను ప్రారంభించిన వినియోగదారుల వ్యవహారాల విభాగం
దేశం వివిధ ప్రాంతాలలో 127 కేంద్రాల నుంచి టోకు చిల్లర ధరలపై తాజాసమాచారం సగటు ధరలను లెక్కించడానికి సామర్ధ్యం కలిగిన జియో ట్యాగ్ చేయబడిన యాప్
యాప్ సహకారంతో నిత్యావసర వస్తువుల ధరల పర్యవేక్షణ, విశ్లేషణ మరింత పటిష్టంగా నియంత్రణ, పర్యవేక్షణకు వినియోగదారుల వ్యవహారాల విభాగానికి సాంకేతిక సహకారం అందించడానికి డిఈఎ సంసిద్ధత
మొబైల్ యాప్ ద్వారా 22 రకాల నిత్యావసర వస్తువుల ధరల అంచనా వేసి వాటిని విశ్లేషించడంలో భారత్ ముందడుగు వేసింది. వినియోగదారుల వ్యవహారాల విభాగం రూపొందించిన యాప్ ద్వారా దేశం వివిధప్రాంతాలలో వున్న 127 కేంద్రాల నుంచి నిత్యావసర వస్తువుల ధరలను ఎప్పటికప్పుడు తెలుసుకొంటూ వాటిని విశ్లేషించే కార్యక్రమం దేశంలో అమలు జరుగుతోంది.
వస్తువుల ధరలపై రోజువారీగా సమాచారం అందిస్తున్న కేంద్రాలకు ధరల వివరాలను ఖచ్చితంగా అందించడానికి వినియోగదారుల వ్యవహారాల విభాగం 2021 జనవరి 21వ తేదీన మొబైల్ యాప్ ను ఆవిష్కరించింది.
ఈ యాప్ ద్వారా మరింత సమర్ధంగా ధరలను పర్యవేక్షించి విశ్లేషించడానికి అవసరమైన సాంకేతిక సహకారాన్ని అందించాలని డిఈఎ కు, కరెస్ పథకం కింద నిధులను విడుదల చేయాలని కోరుతూ వినియోగదారుల వ్యవహారాల విభాగం
ప్రతిపాదనలను పంపింది.
సాంకేతిక సహాయంతో ప్రస్తుత ధరల పర్యవేక్షణ పోర్టల్ ను మరింత మెరుగు పరచి ,ధరల నివేదిక కేంద్రాలు, ధర పర్యవేక్షణ సెల్ సామర్ధ్యాన్ని పెంపొందించడంతో పాటు ఆహార వస్తువుల సరఫరా వ్యవస్థను పటిష్టం చేసి దీర్ఘకాలిక ప్రయోజనాలను దృష్టిలో ఉంచుకుని మార్కెట్ సామర్ధ్యాన్ని మెరుగుపరచాలని ప్రతిపాదించారు. ఈ ప్రతిపాదనకు డిఇఓ ఆమోదం తెలిపింది. 22 రకాల నిత్యావసర వస్తువులు... బియ్యం, గోధుమలు, అట్టా , గ్రామదళ్,కందిపప్పు / అర్హార్ దళ్, మినపప్పు, మూంగ్ దళ్, పెసరపప్పు , చక్కెర, పాలు, వేరుశనగ నూనె, ఆవ నూనె , వనస్పతి, సోయా ఆయిల్, పొద్దుతిరుగుడు నూనె, పామాయిల్, గుర్, టీ, ఉప్పు, బంగాళాదుంప, ఉల్లిపాయ మరియు టమోటా ధరలను వినియోగదారుల వ్యవహారాల విభాగం పర్యవేక్షిస్తూ విశ్లేషిస్తుంది.
చిల్లర మరియు టోకు ధరల రోజువారీ నివేదికను దేశవ్యాప్తంగా రాష్ట్ర ఆహార మరియు పౌర సరఫరా విభాగాలలో ఉన్న 127 ధర రిపోర్టింగ్ కేంద్రాల నుంచి తీసుకుంటున్నారు. బఫర్ నుండి నిల్వలను విడుదల చేయడం, ఎగుమతి-దిగుమతి విధానం రూపొందించడానికి రోజువారీ ధరల నివేదిక మరియు సూచిక ధరల పోకడలు విశ్లేషించబడతాయి.
మొబైల్ యాప్ ను జియో టాగ్ చేయడం వల్ల మార్కెట్ వున్న ప్రాంతం నుంచి ధరలను తెలుసుకోవడానికి అవకాశం కలుగుతుంది. నివేదికలో ధరల నివేదిక అందే మార్కెట్ ప్రాంతం కూడా తెలుస్తుంది. యాప్ ను ఉపయోగించడం వల్ల కార్యాలయాల్లో కూర్చుని నివేదికలను పంపడానికి అవకాశం ఉండదు. మొబైల్ యాప్ ద్వారా సమాచారాన్ని పంపడానికి ధరల నివేదికలో మార్కెట్ వున్న ప్రాంతం, మార్కెట్ లో వున్న దుకాణాలు, మార్కెట్ల వివరాలను తప్పనిసరిగా పొందుపరచవలసి
ఉంటుంది.
రిటైల్ ధర నివేదికల మార్గదర్శకాల ప్రకారం ఒకే రకమైన వస్తువుల ధరలను మూడు మార్కెట్ల నుంచి సేకరించవలసి ఉంటుంది. అధిక ఆదాయ మార్కెట్, మధ్య ఆదాయ మార్కెట్ మరియు తక్కువ ఆదాయ మార్కెట్ల నుంచి సేకరించే మూడు ధరల సగటు ధరను నివేదికలో పొందుపరచడం జరుగుతుంది. ధరలను, సగటు ధరను మొబైల్ యాప్ లెక్కించగలుగుతుంది దీనివల్ల గణనలో మానవ తప్పిదాలను నివారించడానికి అవకాశం కలుగుతుంది.
ధరల విశ్లేషణలో అగ్మార్క్నెట్, అగ్రివాచ్, నాఫెడ్ మరియువాణిజ్య సంఘాల నుంచి అందే సమాచారాన్ని కూడా పరిగణనలోకి తీసుకుంటారు. మార్కెట్ సమాచార సేకరణ ధరల అంచనా విశ్లేషణ మరియు ధర అంచనా నమూనాను అభివృద్ధి చేయడానికి అగ్రివాచ్ సేవలను ఈ విభాగం ఉపయోగిస్తోంది.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
డిఓపిపిడబ్ల్యూడి ద్వారా ప్రత్యేక ప్రచారం 2.0 సంబంధించి 3వ వారంలో గణనీయమైన పురోగతి
పెన్షనర్లకు "సులభతర జీవనం" అనేది ఒక కేంద్ర బిందువుగా సంబంధిత సర్క్యులర్లపై పునరావలోకనం
వివిధ మంత్రిత్వ శాఖలతో 4200 మంది పింఛనుదారుల ఫిర్యాదులకు ప్రచార పద్ధతిలో పరిష్కారం
అక్టోబర్ 2022లో లైఫ్ సర్టిఫికేట్ ముఖ ప్రామాణీకరణ సాంకేతికత... 80, అంతకంటే ఎక్కువ వయస్సు ఉన్న పింఛనుదారుల కోసం ఒక మైలురాయి
వేలకొద్దీ ఫిజికల్ ఫైల్లు అలాగే ఈ-ఫైళ్లు వాటి కోడల్ లైఫ్ని మించిపోయాయి.
రిజిస్టర్డ్ పెన్షనర్స్ అసోసియేషన్ కార్యాలయాలు స్వచ్ఛతా ప్రచారంలో భాగంగా ఉన్నాయి
పెన్షన్ & పెన్షనర్ల సంక్షేమ శాఖ  అనేది కేంద్ర ప్రభుత్వ పెన్షనర్లు/ఫ్యామిలీ పెన్షనర్ల పెన్షన్, ఇతర పదవీ విరమణ ప్రయోజనాలకు సంబంధించిన విధానాల రూపకల్పనకు నోడల్ విభాగం. ఎస్ సి డి పి ఎం - 2.0 ప్రచారం సందర్భంగా, 4200 పెండింగ్లో ఉన్న పెన్షన్ ఫిర్యాదులను త్వరితగతిన పరిష్కరించేందుకు, 68 లక్షల మంది కేంద్ర ప్రభుత్వ పెన్షనర్లకు “ఈజ్ ఆఫ్ లివింగ్” అంటే సులభతరమైన జీవన విధానాన్ని మెరుగుపరచడానికి డిపార్ట్మెంట్ లక్ష్యంగా పెట్టుకుంది.
21.10.2022 నాటికి, ఈ విభాగం ద్వారా అనేక కార్యక్రమాలు జరిగాయి. అంటే ప్రచారం జరిగిన 20 రోజుల్లోనే 3150 పెన్షన్ గ్రీవెన్స్లు ఇప్పటికే పరిష్కారం అయ్యాయి. అన్ని ఫిర్యాదులను నిర్ణీత వ్యవధిలో పరిష్కరించేందుకు సంబంధిత మంత్రిత్వ శాఖలు/డిపార్ట్మెంట్లతో శాఖ అంతర్-మంత్రిత్వ సమావేశాలను ఏర్పాటు చేస్తోంది. ప్రచారం ప్రారంభంలో నిర్దేశించిన ప్రతిష్టాత్మక లక్ష్యాన్ని సాధించడానికి, పెన్షన్ గ్రీవెన్స్ల పెండింగ్ను తగ్గించడానికి డిపార్ట్మెంట్ ట్రాక్లో ఉంది. నిబంధనలు/ప్రక్రియల సడలింపు కింద డిపార్ట్మెంట్ 30 సర్క్యులర్లను జారీ చేసింది. మొత్తం 3094 ఈ -ఫైళ్లు పరిష్కారం అయ్యి, వాటి చర్యలు పూర్తయ్యాయి. దేశవ్యాప్తంగా ఈ విభాగం, పెన్షనర్స్ అసోసియేషన్ల ద్వారా మొత్తం 26 స్వచ్ఛత ప్రచారాలు చేపట్టడం అయింది.
|
|
క్రమ సంఖ్య
|
|
కార్యక్రమాలు
|
|
రిమార్కులు
|
|
1.
|
|
పెన్షనర్ల సులభతర జీవనం లక్ష్యంగా అవలోకనంలోకి తీసుకున్నవి
|
|
30
|
|
2.
|
|
నిబంధనల పేరుతో ఇరుక్కుపోయిన 4,200 పెన్షనర్ల పెండింగ్ సమస్యల పరిష్కారం చేయాల్సినవి
|
|
3150
|
|
3.
|
|
అడ్వాన్స్డ్ ముఖ కవళికలు ప్రమాణంతో రూపొందించిన డిజిటల్ పేస్ గుర్తింపు గా 2022 అక్టోబర్ లో జారీ అయిన లైఫ్ సర్టిఫికెట్లు
అక్టోబర్ 2022 లో మొత్తం కేంద్ర ప్రభుత్వ డిఎల్సి లు
|
|
20745
172696
|
|
4.
|
|
సమూల ప్రక్షాళన చేయడానికి భౌతికంగా సమీక్షించిన ఫైళ్లు
ఇందుకు గుర్తించిన ఫైళ్లు
తొలగించిన ఫైళ్లు
|
|
2930
2269
1670
|
|
5.
|
|
ఈ-ఫైళ్లు సమీక్షించినవి
ఈ-ఫైళ్లు మూసివేసినవి
|
|
3747
3094
|
|
6.
|
|
రిజిస్టర్డ్ పెన్షనర్స్ అసోసియేషన్ కార్యాలయాలతో సహా వివిధ సైట్లలో స్వచ్ఛతా ప్రచారం నిర్వహణ
|
|
26
|
|
|
|
శ్రీ V. శ్రీనివాస్, సెక్రటరీ, డిఓపిపిడబ్ల్యూడి N.F కార్యాలయాన్ని సందర్శించిన సమయంలో, పెన్షనర్ల ప్రోత్సాహం. రైల్వే పెన్షనర్స్ అసోసియేషన్, పాండు, గౌహతి.
|
|
|
|
|
|
భారత్ పెన్షనర్స్ సమాజ్, న్యూఢిల్లీ, పెన్షనర్స్ అసోసియేషన్ ప్రారంభించిన సమయంలో ఫేస్ అథెంటికేషన్ ద్వారా డిఎల్సి సమర్పణ
|
|
|
|
|
|
Before
|
|
After
|
|
న్యూ ఢిల్లీలోని లోక్ నాయక్ భవన్, డిఓపిపిడబ్ల్యూడి రికార్డ్ రూమ్లో ఫైల్లను తొలగించడం, కార్యాలయ స్థలాన్ని ఏర్పాటు చేయడం
<><><><><>
(Visitor Counter : 80
ఆర్థిక మంత్రిత్వ శాఖ
మోసపూరితంగా రూ.8 కోట్ల ఐటిసిని వినియోగించుకున్నందుకు ఒకరిని అరెస్టు చేసిన సిజిఎస్టి ఢిల్లీ వెస్ట్ అధికారులు
ఒక హెచ్చరిక ఆధారంగా, ఎం/ఎ స్ నియతి స్టీల్స్కి వ్యతిరేకంగా సిజిఎస్టి ఢిల్లీ వెస్ట్ కమిషనరేట్ దర్యాప్తు చేపట్టింది. పైన పేర్కొన్న సంస్థ రోజువారీ లావాదేవీలను, నిర్వహణను తానే చూసుకుంటానని శ్రీ కరణ్ కుమార్ అగర్వాల్ అనే వ్యక్తి తన స్వచ్ఛంద ప్రకటనలో పేర్కొన్నారు. ఉనికిలో లేని సంస్థలను అడ్డుపెట్టుకుని పైన పేర్కొన్న సంస్థ రూ. 7.7 కోట్ల మేరకు ఐటిసిని వినియోగించుకుంది.
మరింత లోతైన దర్యాప్తు, విశ్లేషణాత్మక ఉపకరణాలను ఉపయోగించడం ద్వారా ఆరు సంస్థలు శ్రీ కరణ్ కుమార్ అగర్వాల్తో లంకెను కలిగి ఉన్నాయని తెలుసుకున్నారు. ఈ సంస్థలు రూ. 292 కోట్ల విలువైన సరుకులేని ఇన్వాయిస్ల ద్వారా సంయుక్తంగా రూ. 52 కోట్ల మేరకు ఉనికిలో లేని సంస్థల నుంచి అర్హత లేని/ అనుమతించలేని ఇన్పుట్ టాక్స్ క్రెడిట్ను వినియోగించుకున్నారు. ఈ 6 సంస్థలలోనూ ధ్రువీకరణ కోసం తాను తన ఆధార్ను ఉపయోగించి, ఇందులో కొన్ని సంస్థలలో సరుకును అందుకోకుండానే సరుకులేని ఇన్వాయిస్లను జారీ చేశానని శ్రీ కరణ్ కుమార్ అగర్వాల్ తన స్వచ్ఛంద ప్రకటనలో అంగీకరించారు. దానితో పాటుగా, ఇన్వాయిస్ల పన్నువిధించదగిన విలువలో 3 నుంచి 4% కమిషన్ కోసం సరుకులేని ఇన్వాయిస్లను జారీ చేయడంలో జోక్యాన్ని కలిగి ఉన్నానని అంగీకరించారు.
అర్హత లేని/ అనుమతించలేని ఇన్పుట్ టాక్స్ క్రెడిట్ను వినియోగించుకోవడంలో తన జోక్యాన్ని స్వయంగా అంగీకరించడం, దానికి డాటా విశ్లేషణ ధృవ పరిచిన క్రమంలో కరణ కుమార్ అగర్వాల్ను సిజిఎస్టి చట్టం, 2017లోని సెక్షన్, రెడ్ విత్ సెక్షన్ 69 కిందకు వచ్చే నేరాలకు అరెస్టు చేయగా, ఎల్డి. ఎసిఎంఎం కోర్టు అతడికి 14 రోజుల జ్యుడిషియల్ రిమాండ్ను విధించింది.
తదుపరి దర్యాప్తు పురోగమనంలో ఉంది.
భారత ఎన్నికల సంఘం
ఎన్నికల్లో పోటీ చేసే అభ్యర్థుల నేర చరిత్ర వివరాల ప్రకటనకు మార్గదర్శకాలు విడుదల
అన్ని రాజకీయ పార్టీలు ఎన్నికల్లో పోటీ చేసే అభ్యర్థుల నేర చరిత్రను ప్రకటించడం గురించి 10.10.2018 మరియు 6.03.2020 తేదీల్లో జరిగిన వాదనల క్రమంలో భారత ఎన్నికల కమిషన్ ఈ రోజు సమావేశాన్ని నిర్వహించింది. రాజకీయ పార్టీలు తమ అభ్యర్థులను ప్రకటించే సమయంలో పార్టీలు మరియు అభ్యర్థుల తమ నేర చరిత్రను ప్రకటించే విషయంలో మార్గదర్శకాలను ఎన్నికల కమిషన్ నిర్ణయించనుంది. భారత ప్రజాస్వామ్యం మరియు ఎన్నికలు మరింత పారదర్శకంగా ఉండాలనే ఈ విషయంపై కమిషన్ తన ప్రయత్నం చేస్తున్నది.
నేర చరితల ప్రకటనకు సమరించిన మార్గదర్శకాలు ఈ క్రింది విధంగా ఉన్నాయి:
ఎ) నేర చరితల ప్రకటనకు సవరించిన మార్గదర్శకాలు
ఎన్నికల్లో పోటీ చేసే అభ్యర్థులు మరియు రాజకీయ పార్టీలు, అభ్యర్థులను నియమించే విషయంలో అభ్యర్థులకు నేరచరిత ఉంటే ఆ వివరాలను వార్తా పత్రికల్లో ప్రచురించడం మరియు ఇతర ప్రసార మాధ్యమాల్లో ప్రసారం ఈ క్రింది విధంగా చేయాలి
i. మొదటి ప్రసారం: నామినేషన్ల ఉపసంహరణకు ఆఖరు తేదీకి ముందు నాలుగు రోజుల్లోగా.
ii.రెండవ ప్రసారం: నామినేషన్ ఉపసంహరణకు 5వ రోజు నుంచి 8వ రోజు లోపల.
iii.మూడవ ప్రసారం: ఎన్నికల ప్రచారం ఆఖరు రోజుకు 9వ రోజు వరకు i.e అనగా పోలింగుకు రెండు రోజుల ముందు వరకు)
ఈ కాలక్రమం ఓటర్లు అభ్యర్థులను ఎంచుకోవడంలో మరింత సమాచారాన్ని అందజేస్తుంది.
బి) పోటీ చేయకుండానే గెలిచే అభ్యర్థులు మరియు వారిని నియమించు రాజకీయ పార్టీలు ఆయా అభ్యర్థుల నేర చరిత్రను ప్రకటించే విషయంలో, రాజకీయ పార్టీలు ఆయా అభ్యర్థుల నేర చరిత్ర వివరాలు ఉన్నట్లైతే ఇతర పార్టీల వారికి తెలిసేందు కొరకు ప్రకటించ వలసిందేనని ఎన్నికల కమిషన్ స్పష్టం చేసింది.
ఇప్పటి వరకు కమిషన్ ఈ విషయంలో తీసుకున్న అన్ని నిర్ణయాల సారాంశాలను సంబంధిత వ్యక్తుల లబ్ది కోసం ప్రచురించవలసిందేనని తెలిపింది. ఈ విషయానికి సంబంధించిన అభ్యర్థుల వివరాలను అభ్యర్థులు మరియు రాజకీయ పార్టీలు స్వయంగా ప్రకటించ వలసి ఉంటుంది. ఈ సవరించిన ఈ నిబంధనలు వెంటనే అమల్లోనికి వస్తాయి.
రసాయనాలు, ఎరువుల మంత్రిత్వ శాఖ
త్వరలో ప్రారంభం కాబోయే స్వచ్ఛత అభియాన్ 3.0లో ప్రజా ఫిర్యాదులను వేగంగా పరిష్కారించడానికి సిద్ధంగా ఉన్న కేంద్ర రసాయనాలు & పెట్రోకెమికల్స్ విభాగం
కేంద్ర రసాయనాలు & పెట్రోకెమికల్స్ విభాగం, ప్రభుత్వ ప్రాధాన్యత కార్యక్రమం అయిన స్వచ్ఛత కార్యకలాపాల పట్ల తన నిబద్ధతను కొనసాగిస్తోంది. తన పరిధిలో పార్లమెంటు సభ్యులు లేవనెత్తిన ప్రజా ప్రయోజన సంబంధిత ఫిర్యాదులు, అంశాలను వేగంగా పరిష్కరించడానికి కట్టుబడి ఉంది.
2022 అక్టోబర్లో నిర్వహించిన ప్రత్యేక ప్రచారం 2.0లో భాగంగా, కేంద్ర రసాయనాలు & పెట్రోకెమికల్స్ విభాగం & సంబంధిత సంస్థలు కలిసి దేశవ్యాప్తంగా 164 ప్రాంతాల్లో పరిశుభ్రత కార్యక్రమాలు నిర్వహించాయి. ఈ కార్యక్రమాలను కార్యాలయాలకే పరిమితం చేయకుండా, వ్యూహాత్మక బహిరంగ ప్రదేశాలను కూడా విస్తరించాయి. తద్వారా, కార్యాలయ భవనాలు, ప్రాంగణాలతో పాటు ప్రజల్లోకి కూడా స్వచ్ఛత సందేశాన్ని లోతుగా వ్యాప్తి చేశాయి.
ఆ తర్వాత, 2022 నవంబర్ నుంచి 2023 ఆగస్టు వరకు ఈ విభాగం 98% ప్రజా ఫిర్యాదులను 6 నెలల వ్యవధిలో పరిష్కరించింది.
ఈ విభాగం 10 సంవత్సరాల క్రితం కొనుగోలు చేసిన 4,846 పుస్తకాలను బహిరంగ వేలం ద్వారా అమ్మింది, ఆ పుస్తకాలు ఉంచిన ప్రాంతాన్ని 2022 డిసెంబర్లో పునరుద్ధరించింది. ఫలితంగా, ఇతర ఉపయోగాల కోసం 305 చదరపు అడుగుల స్థలం అందుబాటులోకి వచ్చింది.
2023 అక్టోబర్లో చేపట్టబోయే ప్రత్యేక ప్రచార 3.0లో భాగంగా, ఈ-ఫైళ్ల సత్వర పరిష్కారాన్ని తన ప్రాధాన్యతగా కేంద్ర రసాయనాలు & పెట్రోకెమికల్స్ గుర్తించింది.